Nīcciems
Nīcciems on küla (skrajciems ehk hajaküla) Lätis Ventspilsi piirkonnas Puze valla põhjaosas. Nīcciems asub merepinnast 15 meetri kõrgusel ja jääb valla keskusest Blāzmast 6,5, piirkonna keskusest Ventspilsist 38 ja Riiast 165 kilomeetri kaugusele Stende jõe kaldale. Aastal 1900 rajati külla Annashite klaasivabrik. Tänapäeval tegutsevad külas aktsiaselts Nīcciems ja jahiselts.